cyanic-selkie/wikianc huggingface dataset:
La Garita kaldeera
La Garita kaldeera on vulkaaniline kaldeera Ameerika Ühendriikides Edela-Colorados. Geograafiliselt paikneb ta San Juani mägedes. Kaldeera keskossa jääb Minerali maakonna keskus Creede.
La Garita on üks neid kaldeerasid, mis tekkisid Kesk-Tertsiaari ignimbriidipurske, plahvatusliku vulkanismi perioodil, Colorado, Utah' ja Nevada territooriumil 40–25 miljonit aastat tagasi ning paik, kus 28–26 miljonit aastat tagasi Oligotseenis toimusid hiiglaslikud vulkaanipursked, mille käigus paiskus atmosfääri tuhandeid kuupkilomeetreid vulkaanilisi materjale.
Pärast Fish Canyoni tufi purset on järgneva miljoni aasta vältel toimunud kaldeera sees seitse suuremat vulkaanipurset, mis kõik põhjustasid uute kaldeerate tekkimise suure kaldeera sees.
Žanna Kulakova
pisi|Žanna Kulakova Žanna Kulakova (sündinud 8. aprillil 1965) on Läti poliitik, 2011–2013 Daugavpilsi linnapea.
2011. aastani kuulus erakonda LPP/LC. 2011–2012 kuulus Arenguparteisse, alates 24. septembrist 2012 Reformierakonda.
Ta on lõpetanud 1989. aastal Daugavpilsi pedagoogikainstituudi keskkooli matemaatikaõpetajana ja 1990 Leningradi Riikliku Ülikooli praktilise psühholoogia erialal.
Taelik
Taelik (Phellinus)	on perekond seeni taelikuliste (Hymenochaetaceae) sugukonnast, taelikulaadsete (Hymenochaetales) seltsist.
Varastati Vana Toomas
"Varastati Vana Toomas" on Tallinnfilmi 1970. aasta mängufilm ja muusikafilm. Filmi režissöör oli Semjon Školnikov.
Vastuvõtt
Ajakirja Sovetski Ekran (Советский Экран) 1973. aasta vaatajaküsitluse põhjal tunnistati see film koos 1971. aastal valminud muusikalise komöödiaga "Don Juan Tallinnas" (režissöör Arvo Kruusement) kogu NSV Liidu ulatuses halvimaks filmiks. Häbiväärselt väikeseks peeti ka nende filmide külastatavust esimesel linastumisaastal: "Don Juan Tallinnas" kogus terve NSV Liidu peale kokku 12,2 miljonit vaatajat, "Varastati Vana Toomas" aga tõi kinno ainult 6,4 miljonit inimest.
Tawadros II
pisi|right|Tawadros II Tawadros II (kopti keeles Ⲡⲁⲡⲁ Ⲁⲃⲃⲁ Ⲑⲉόⲇⲱⲣⲟⲥ, sünninimi وجيه صبحى باقى سليمان Waǧīh Ṣubḥī Bāqī Sulaymān; sündinud 4. novembril 1952 Mansouras) on kopti kiriku vaimulik, Aleksandria paavst alates 4. novembrist 2012.
Ta valiti paavstiks 4. novembril 2012 ja on 118. kopti kiriku paavst. Ta seati ametisse Kairo Püha Markuse Kopti Õigeusu katedraalis 18. novembril.
Tawadros II on elukutselt farmatseut. 1985. aastal pühitseti ta preestriks ja kolm aastat hiljem mungaks. 1997. aastal valiti ta piiskopiks.
B13-vitamiin
pisi|Ühendi keemiline struktuurivalem B13-vitamiin on vesilahustuv ühend, mida nimetatakse ka oroothappeks. Tema bioaktiivne vorm on orotidiinmonofosfaat ehk OMP.
Saamine ja omandamine
Toiduga saadud oroothape lõhustub seedekulglas. Oroothapet sünteesib inimorganism pidevalt ise aspartaadi ja karbomüülfosfaadi baasil. Seetõttu ei saa teda lugeda klassikaliseks vitamiiniks, ta on vitamiinilaadne ühend.
Biofunktsioonid
Orotidiinmonofosfaat on vajalik kui eelühend pürimidiinnukleotiidide sünteesis. Oroothape mõjub ka mõnede ensüümide (nt ksantiini oksüdaas) aktiivsusele ning soodustab regeneratsiooniprotsesse. Oroothape aitab paremini vastu pidada tugevale füüsilisele koormusele ja tõhusamalt taastuda ning parandab maksafunktsioone. Soodustab ka naha regeneratsiooni.
Defitsiit
Oroothappedefitsiidi kohta usaldusväärsed andmed puuduvad, kuna seda sünteesib inimorganism pidevalt ka ise.
Manustamine ja toksilisus
Oroothappe väga vähese kasutamise tõttu puuduvad kindlad andmed tema toksilise toime kohta. Mitte mingil juhul ei või seda manustada aga meelevaldselt ja suvalistes annustes. Tema megadoosid võivad põhjustada sügava hüpotoonia ja muid probleeme (nt palavik).
Kodumaa monument
pisi|paremal Kodumaa monument (ukraina keeles Батьківщина-Мати) on hiigelsuur mälestusmärk Ukraina pealinnas Kiievis. See on osa Ukraina Teise maailmasõja ajaloo riiklikust muuseumist.
Kirjeldus
Monument on koos alusega 102 meetrit kõrge ja kaalub 560 tonni. Roostevabast terasest 62 meetri kõrgune naisekuju asub muuseumi peahoone kohal. Kuju paremas käes olev mõõk on 16 meetrit pikk ja kaalub 9 tonni, vasak käsi hoiab üleval 13 x 8 meetrist kilpi, millel kuni 2023. aasta augustini oli Nõukogude Liidu vapp. Esialgse visandi monumendist tegi skulptor Jevheni Vutšetõtš. Vutšetõtš tugines kuju modelleerimisel Ukraina maalikunstnikule Nina Danõleikole. Kui Vutšetõtš 1974. aastal suri, jätkas projekti Vassõl Borodai, kes kasutas modellina Ukraina skulptorit Halõna Kaltšenkot, Ukraina peaministri Nikifor Kaltšenko tütart.
Muuseumi mälestussaalis on nimedega marmortahvlid enam kui 11 600 Nõukogude Liidu kangelasele sõdurile ja enam kui 200 töölisele-sotsialistliku töö kangelasele. Muuseumi all asuval mäel toimuvad traditsioonilised lillenäitused. Kuju mõõka lõigati lühemaks, kuna mõõga ots oli kõrgemal kui Kiievi koobaskloostri rist.
Taust
pisi|Monument 1984. aasta Nõukogude Liidu postmargil "40 aastat Nõukogude Ukraina vabastamisest Saksa fašistlikest vallutajatest" 1950. aastatel levis plaan rajada praeguse monumendi kohale Vladimir Lenini ja Jossif Stalini peaaegu 200 meetri kõrgune kaksikmonument. See plaan jäi teostamata. Selle asemel vaatas legendi kohaselt 1970. aastatel rühm kommunistliku partei ametnikke ja skulptor Jevheni Vutšetõtš koobaskloostri ääres asuvaid künkaid ja otsustas, et panoraam vajab sõjamemoriaali. Vutšetõtš oli kavandanud ülejäänud kaks kõige kuulsamat Nõukogude Liidu sõjamemoriaali – Kodumaa kutsub monument Volgogradis ja pärast sõda Ida-Berliinis rajatud Vabastaja-Sõduri monument. Kuju valmistati ühe tema töökaaslase Mila Hazinskõi järgi, kuid pärast Vutšetõtši surma 1974. aastal muudeti mälestusmärgi kujundust oluliselt ning esialgsest näost jäid alles vaid silmad ja kulmud. See valmis lõpuks Vassõl Borodai juhendamisel.
Kuju lõplikud plaanid tehti 1978. aastal, ehitamist alustati 1979. aastal. Monument oli vastuoluline. Paljud kritiseerisid sellega kaasnevaid kulusid ja väitsid, et raha oleks saanud paremini mujale kulutada. Kui ehitusdirektor Ivan Petrovitšil paluti kinnitada 9 miljoni rubla suuruseid kulusid, vastas ta, et see on tagasihoidlik hinnang. Monument avati 1981. aastal tseremooniaga, millest võttis osa ka Nõukogude Liidu Kommunistliku Partei peasekretär Leonid Brežnev.
Tänapäeva Kiievis on kuju endiselt vastuoluline. Mõned väidavad, et see tuleks maha tõmmata ja selle metalli kasutada funktsionaalsematel eesmärkidel. Rahapuudus tähendab, et igavene tuli, mis kasutab kuni 400 m³ gaasi tunnis, võib põleda ainult suurimatel riigipühadel ning levivad kuulujutud, et monument on ehitatud ebastabiilsele alusele, mida Kiievi kohalik omavalitsus kindlalt eitab.
2015. aasta aprillis kuulutas Ukraina parlament Ukraina dekommuniseerimise raames ebaseaduslikuks nõukogude ja kommunistlikud sümbolid, tänavanimed ja mälestusmärgid. Teise maailmasõja mälestusmärgid on aga nendest seadustest välja jäetud. Ukraina Rahvusliku Mälu Instituudi direktor Volodõmõr Vjatrovõtš teatas 2018. aasta veebruaris, et Nõukogude Liidu vapp monumendi kilbilt tuleks eemaldada, et järgida riigi dekommuniseerimisseadusi ja asendada see Ukraina vapiga. Vaatamata 2022. aasta Venemaa sissetungile Ukrainasse järgnenud derussifikatsioonile ja dekommuniseerimisele ei olnud monumenti 2022. aasta seisuga veel muudetud. Nõukogude Liidu sümboolika vahetati välja 2023. aasta augustis.
UTC
UTC (lühend inglise keelest Universal Time Coordinated) on alates 1972. aastast kehtiv maailmaaeg. See koordineeritud maailmaaeg asendab varem kasutusel olnud Greenwichi kohalikku keskmist päikeseaega GMT (Greenwich Mean Time).
UTC aja kohandamiseks Ida-Euroopa piirkonnas, kasutatakse ajavööndit Ida-Euroopa aeg, EET.
Paadrema rahvamaja
Paadrema rahvamaja on rahvamaja Pärnu maakonnas Lääneranna vallas Mõtsu külas. Asutuse eesotsas on Anneli Lobjakas.
Asutus taasasutati 1993.
Strzelno
Strzelno (saksa keeles Strelno) on linn Poolas Kujawy-Pomorze vojevoodkonnas Mogilno maakonnas, Strzelno valla halduskeskus. Strzelno asub Inowrocławist umbes 20 km lõunaedelas.
Strzelno on asutatud 11. sajandil, linnaõigused sai enne 1356. aastat. Esimese Poola jagamise tulemusel läks linn 1772. aastal Preisi kuningriigi võimu alla. 1919. aastal läks linn Poola koosseisu tagasi. Raudteeühenduse sai Strzelno 1892. aastal.
Transiit
Transiit on riiki läbiv vedu, mille alg- ja sihtpunkt asuvad väljaspool antud riigi territooriumi. Transiidiks ei loeta tegevusi, mis hõlmavad antud riigi piiril kauba peale- või mahalaadimist ühelt veoliigilt teisele, näiteks meretranspordilt raudteetranspordile.
Transiitkaup
Transiitkaup on kaup, mida veetakse läbi aruannet esitava riigi peale- ja mahalaadimiskohtade vahel, mis ei asu aruannet esitavas riigis.
Tolliprotseduurid
Tolliseadustiku järgi on kehtestatud kaupade hõlpsam liikumine kahe või enama tolliterritooriumi vahel ilma, et tuleks täita kõiki tolliterritooriumile sisenemise või väljumise formaalsusi ja maksta üldkorras makstavaid tolli- jm makse. Euroopa Liidu liikmesriikide territooriumid moodustavad ühtse tolliterritooriumi ning sellel territooriumil kehtivad ühesugused kaubaveo eeskirjad. Selleks, et suunata kaubavood kiiresti riigi piirilt sisemaale, rakendatakse kaubale transiidi protseduuri. Kaubavedu ühenduse territooriumil asuvast ühest punktist teise toimub ühenduse transiidiprotseduuri või TIR märkmiku alusel. TIR-märkmik on tollidokument, mis hõlbustab TIR-konventsiooniga ühinenud riikide piiride ületamisel tehtavaid tolliprotseduure.
Puidik
Puidik (Coltricia)	on perekond seeni taelikuliste (Hymenochaetaceae) sugukonnast, taelikulaadsete (Hymenochaetales) seltsist.
Aleksei Trohlev
Aleksei Trohlev (sündinud 15. märtsil 1990 ) on Eesti endine iluuisutaja, jäätantsija. Tema partneriteks on olnud Anastasia Tsumak ja Kristina Kiudmaa ja treeneriks Lea Rand. Tema võistluskarjäär lõppes 2009. aastal.
2012. aastal osales ta telesaates "Tähed jääl", kus tema partneriks oli Marilyn Jurman.
Oonurme külamaja
Oonurme külamaja on kultuurikeskus Ida-Viru maakonnas Alutaguse vallas Oonurme külas. Külamaja haldab Oonurme Külaselts.
Lēdurga
Lēdurga (ka Lēdurgas muiža) on küla (lielciems) Lätis Sigulda piirkonnas, Lēdurga valla halduskeskus.
Külas asuvad põhikool, kultuurimaja ja raamatukogu. Seal asuvad Krīviņi, Druvase, Metāli, Bērnudārzsi, Lēdurgas skola ja Lēdurga bussipeatus.
Küla asub 64 kilomeetri kaugusel Riia linnast, merepinnast 66 meetri kõrgusel. Seal asus vanasti Lēdurga mõisa (Loddiger) süda, küla loodi selle juurde 1932. aastal. 2022. aastal liideti sellega endine Mudurga küla (ka Mudurgas), kus 2006. aastal oli 34 elanikku.
Kultuurimälestistest on riikliku kaitse all Lēdurga luteri kirik, selle piirdemüür ja väravad, kantsel, kantsliuks, portaalid ning altar. Ķipukalni muinaskalmed on regionaalse kaitse all. Külas asub Teises maailmasõjas hukkunud sõdurite vennaskalmistu, mis on tähistatud mälestuskiviga.
Looduskaitse all on mänd ümbermõõduga 2,59 meetrit, rabe remmelgas ümbermõõduga 4,07 meetrit Mācītājmuiža tammed, Lēdurga dendropark, Lēdurga metsapark Zaļā birzs, Lēdurga pärn, Lēdurga mõisa tamm, Viesturi tamm, Zaļā mõisa pärn, Mudurgase paju ja Mudurga hiidrahn.
2015. aastal oli külas 648 elanikku, 2018. aastal 603 ja 2022. aastal 555. Aastatel 2009–2021 kuulus küla Krimulda piirkonda.
Annelis Kimmel
Annelis Kimmel (neiupõlvenimi Annelis Trübsand; sündinud 7. juulil 1934 Hausdorfis) on endine Saksa DV ametiühingu- ja riigitegelane.
1979–1989 oli Annelis Kimmel Saksa Vabade Ametiühingute Koondise Ida-Berliini piirkonnaorganisatsiooni esimees, Saksa Vabade Ametiühingute Koondise Eestseisuse ja selle presiidiumi liige ning Saksamaa Sotsialistliku Ühtsuspartei Berliini piirkonnajuhatuse sekretariaadi liige. 1981. aastast kuni 1990. aasta märtsini oli ta Rahvakoja (parlamendi) liige, kus ta oli kaubanduse ja varustuse komisjoni esimene aseesimees.
Asteegid
thumb|Asteegi sõdalane Asteegid olid praeguse Mehhiko alal elanud rahvas 14.–16. sajandil.
Annelis Kimmel
1989. aasta 2. novembrist kuni 9. detsembrini oli Annelis Kimmel Saksa Vabade Ametiühingute Koondise esimees.
Asteegid
Tenochtitlani kõrgajal, keiser Montezuma II võimu ajal, elas linnas umbes 300 000 inimest. Suure elanikkonna toitmiseks kasvatati toitu Texcoco järvele kunstlikult rajatud saartel ehk chinampa ' del. Asteegi kaupmehed ostsid põhjas elavatelt puebloindiaanlastelt türkiisi, lõunast aga toodi kirevavärvilisi sulgi, mida asteegid kasutasid keepide, lehvikute, peaehete ja kilpide valmistamiseks.
Asteegi sõjaväe üks peamisi ülesandeid oli võimalikult paljude vangide võtmine. Vangid ohverdati Tenochtitlani kesklinnas asuvates hiigelsuurtes püramiid-templites. Inimvere ohverdamine oli paljusid jumalaid kummardavate asteekide jaoks oluline. Asteegid uskusid, et inimveri oli jumalate jaoks ainus sobiv toit.
Asteekidel oli viis tähtsamat jumalat: Quetsalcoatl sulismadu, viljakusjumal, kes võis moonduda ka tuule- ja eluhinguse jumalaks Eheatliks; Tezkatlipoca; Tlaloc; Chalchihuitlicue ja Huitzilopochtli.
Asteegi preestrid moodustasid ühiskonnas erilise klassi. Nad vastutasid keerukate tseremooniate ja ohverdamiste eest, mida korraldati suurtes templites.
Asteekide pealinn oli keskajal üks paremini planeeritud linnasid maailmas. Saarel asuvad tänavad ja kanalid paiknesid ruudustikukujuliselt linna keskel asuva hiigelkompleksi ümber, mis koosnes astmikpüramiididest, templitest, paleedest ja aedadest. Linna ühendasid maismaaga kolm teetammi.
Kui hispaanlased 1520. aastal Ameerikasse saabusid, ei teadnud nad midagi Kesk-Ameerika kultuuridest, nende võimsatest impeeriumitest, keerukatest paleedest ega nende suurepärastest insenerimõtetest ega kogu nende elu hõlmavast usuelust. Hernán Cortési esimesel kohtumisel asteegi keisri Montezumaga kummardas Cortés keisri ees tervituseks ja Montezuma kinkis Cortèsile kulda, vääriskive, nefriiti ning sulgedega ehitud esemeid. Hiljem alistasid hispaanlased asteegid ning nende templid lõhuti maha. Asteekide naabrite maiade tsivilisatsioon suutis vastu pidada 1542. aastani, kuni hispaanlased Méridasse oma pealinna rajasid.
Tipp TV
Tipp TV oli Eestis aastatel 1995–1996 nähtav telekanal.
Telekanali aktsiatest 50% kuulus ettevõttele Makarov Muusik Management (MMM) ja 50% jagunes ettevõtete Rahajuhtimise AS, AS Krooninvest ja AS Carina vahel.
Mętów
Mętów on küla Poolas Lublini vojevoodkonnas Lublini maakonnas Głuski vallas. Mętów asub Lublini kesklinnast umbes 10 km lõunas.
Küla on esmamainitud 1398. aastal.
Elisabeth-Karin Peikel
Elisabeth-Karin Peikel (ka Erna Peikel, 1902–1988) oli eesti botaanik.
Ta töötas aastail 1945–1988 Eesti Loodusmuuseumi botaanikaosakonnas.
Saksi-Wittenberg
Saksi-Wittenbergi hertsogkond (sks Herzogtum Sachsen-Wittenberg) oli aastatel 1296–1356 Saksa-Rooma riigi osastisriik, mille keskus oli Wittenbergis.
Algne Saksi hertsogkond lagunes aastal 1180 paljudeks väikeriikideks. Järelejäänud Saksi hertsogkond koosnes alates aastast 1212 kolmest eraldiseisvast väikevaldusest Elbe jõe ääres Wittenbergi, Belzigi ja Lauenburgi (Land Hadeln) ümbruses.
Aastal 1295 otsustati Saksi hertsogkond jagada Saksi-Lauenburgi ja Saksi-Wittenbergi hertsogkonnaks. Jagamine toimus 20. septembril 1296.
Esimeseks Saksi-Wittenbergi hertsogiks sai Albrecht II Askania dünastiast. Talle järgnes poeg Rudolf I, kelle valitsemisajal aastal 1356 ülendas keiser Karl IV hertsogkonna kuldbullaga Saksimaa kuurvürstiriigiks.
Melanie Thornton
pisi|Melanie Thornton Melanie Janene Thornton (13. mai 1967 – 24. november 2001) oli Ameerika poplaulja, kes sai tuntuks Saksamaal tantsugrupiga La Bouché ning saavutas 1990. aastatel edu singlitega "Be My Lover" ja "Sweet Dreams". Ta tegi edukat soolokarjääri ka Saksamaal.
Tema hitid on veel "Love How You Love Me", "Wonderful Dream", "Memories", ja "Heartbeat".
Thornton hukkus lennuõnnetuses Šveitsis Bassersdorfi lähedal.
Abbozzo
Sõna "abbozzo" (itaalia keeles 'visand') on kunstis kasutusel mitmes tähenduses:
Lääne-Saare valla vapp
pisi|[[Lääne-Saare vald|Lääne-Saare valla vapp]] Lääne-Saare valla vapp on Saare maakonnas endise Eesti haldusüksuse Lääne-Saare valla vapp.
Vapi kirjeldus
Rohelisel kilbil hõbedased tähik ja lainelõikes jalus ning viimasel sinine lainelõikes põiklatt.
Põhjendus
Põhjatäht, kui läbi aegade teenäitaja meremeestele ja teelistele, sümboliseerib edumeelsust ja edasipürgimise tahet ning sihti mille poole püüelda. Lainelõikes latt tähistab merd, saarelisust ja valla territooriumil asuvaid Saaremaa suurimaid siseveekogusid. Lati kolm harja tähistavad kolme ühinenud valda. Roheline värv tähendab noorust ja lootust, aga ka valla uhket taimestikku. Sinine tähistab vett. Hõbe tähendab vaimsust, viitab valla tugevatele kultuuri- ja haridustraditsioonidelel ning tugevale külakogukonnale.
Tubaknahkis
Tubaknahkis (Hymenochaete)	on perekond seeni taelikuliste (Hymenochaetaceae) sugukonnast, taelikulaadsete (Hymenochaetales) seltsist.
Liike
Harilik tubaknahkis liigutati perekonda Hymenochaetopsis.
Sentinel-2
pisi|Sentinel-2 mudel Operaator [[Euroopa KosmoseagentuurKasutusala Maa ja mereseire, looduskatastroofide kaardistamine, merejää jälgimine]] Sentinel-2 on Euroopa Liidu Copernicus-programmi Maa seire missioon, mis tagab kõrge ruumilise lahutusega (10 m, 20 m ja 60 m) satelliidiinfo nähtavas ja lühilainelises infrapuna spektripiirkonnas maismaa ja rannikuvete seisundi jälgimiseks. Sentinel-2 missiooni teostab kahest samasugusest tehiskaaslasest konstellatsioon. Sentinel-2 vaatlusintervall on 10 päeva, kuni satelliit vaatleb punkti jälle sama nurga alt. Tänu Sentinel-2A ja Sentinel-2B koostööle on vaatlusintervall viiepäevane. Tehiskaaslased on üksteisest 180-kraadise vahega paigutatud samale orbiidile, mis tagab nende koostöö ja lühema taaskülastuse aja. Senitnel-2 suudab teha vaatlusi 56. lõunalaiusest kuni 84. põhjalaiuseni. Eesti laiuskraadil on mõõtmisintervall 2-3 päeva.
Sentinel-tehiskaaslased on päikesesünkroonsel orbiidil 786 km kõrgusel. Sentinel-2A viidi orbiidile 23. juunil 2015 ja Sentinel-2B 7. märtsil 2017. Sentinel-2C orbiidile saatmine on planeeritud 7. märtsiks 2024. Kõik satelliidid on orbiidile viinud Vega kanderakett. Mõlemal tehiskaaslasel on 13 spektraalkanaliga skanner MSI skaneerimisulatusega 290 km. Sentinel-2 saadud andmed on tasuta ja vabakasutamiseks mõeldud.
Missioon
Sentinel-2 eesmärgid on sätestatud missiooninõuete dokumendis ja hõlmavad :
Need eesmärgid tagavad, et SENTINEL-2 annab olulise panuse Coperinicuse teemadesse, milleks on: kliimamuutused, maa seire, hädaolukordade juhtimine ja turvalisus.
Instrumendid
Iga Sentinel-2 satelliidid kannavad üksikut multispektraalset instrumenti (MSI) koos 13 spektraalse kanaliga nähtav/lähedase infrapunas (VNIR) ja lühilaine infrapuna spektri piirkonnas (SWIR). 13 kanalit ja 10 meetrit ruumilist eraldusvõimet võimaldab jätkata koostööd SPOT-5 ja Landsat-8 missioonidega, mille põhirõhk on maa klassifikatsioonil.
Instrumendid disainis ja ehitas Airbus Defense and Space'i ettevõte Prantsusmaal.
Rakendused
Sentinel-2 pakub laia valikut rakendusi, mis on seotud planeedi Maa rannikuvee ning maaga.
Missioon pakub teavet põllumajandus- ja metsandustavade ning toiduga kindlustatuse tagamise kohta. Satelliidi pilte kasutatakse erinevate taimenäitajate nagu lehe pinna klorofülli- ja veesisalduse indeksi määramiseks. See on vajalik tõhusa toodangu ennustamiseks ja Maa taimestikuga seotud rakenduste jaoks.
Lisaks taimede kasvu jälgimisele kasutatakse Sentinel-2 maakatte muutuste kaardistamiseks ja maailma metsade jälgimiseks. Samuti annab Sentinel-2 teavet järvede ja rannikuvee reostuse kohta. Üleujutuste, vulkaanipursete ja maalihete pildid aitavad kaasa katastroofide kaardistamisele ja humanitaarabi andmisele.
Missioon pakub informatsiooni järgmisteks rakendusteks:
Sentinel-2 kogutud andmed võimaldavad veebirakenduses Sentinel Monitoring kergelt maamuutusi jälgida ja neid analüüsida.
Tulemused
Lisaks on ekspertkasutajatele saadaval ka järgmised produktid:
EUROPA postmargid
pisi|[[Läti 1995. aasta Europa postmark, millel on kujutatud Lāčplēsist]] pisi|[[Leedu 2008. aasta astronoomiale pühendatud Europa postmark: Vilniuse Ülikooli observatoorium]] EUROPA postmarkideks nimetatakse Euroopa riikide poolt igal aastal ühiselt välja antavaid ühe ja sama kujunduse või teemaga postmarke.
Esimesed Europa postmargid anti välja 1956. aastal. 2006. aastal tähistati Europa postmargi 50. sünnipäeva.
Europa postmarkide ühine kujundus oli kasutusel aastatel 1956–1973, 1974. aastast asendus see ühise teemaga. 1960. aastast kandsid Europa postmargid Euroopa Postiside- ja Telekommunikatsioonitalituste Konverentsi initsiaale CEPT (Conférence Européenne des Administrations des Postes et des Télécommunications). 1993. aastal asendus see PostEuropi loodud uue tähistusega, milleks on paremkaldkirjas nimi "Europa". 2011. aastast on kasutusel uus tähistus: nime "Europa" ette on paigutatud postkasti kujutis.
Eesti liitus Europa postmarkide väljaandmisega 1994. aastal. Esimesteks Eesti Europa markideks olid patenditeemalised Eesti Post 071-06-1994 ja Eesti Post 072-06-1994. Esimesel neist on kujutatud Eesti patenti nr 1 – Aleksander Mikiveri leiutatud horisontaalveskikivi paari, teisel Eesti patenti nr 2628 – Walter Zappi leiutatud esimest minikaamerat maailmas.
Samantha Cerio
Samantha Cerio (sündinud 1996 Huntersvilles) on Aasia päritolu Ameerika Ühendriikide endine riistvõimleja. Tema treener oli Jeff Graba. Aastal 2019 abiellus ta Trey Woodiga.
Olgina rahvamaja
Olgina rahvamaja on rahvamaja Ida-Viru maakonnas Narva-Jõesuu linnas Olgina külas.
Babüloonlased
Babüloonlased olid vanaaja semiidi rahvas Lõuna-Mesopotaamias, Babüloni linna ümber kujunenud Babüloonia riigi aladel.
Babüloonlased olid lähedases suguluses Põhja-Mesopotaamias asunud assüürlastega – mõlemad rahvad said alguse akkadlastest pärast Akkadi impeeriumi lõhenemist. Seepärast kasutasid nii assüürlased kui ka babüloonlased sama keele murdeid, mida tänapäeval nimetatakse assüüria-babüloonia või akadi keeleks. Lähedased olid ka mõlema rahva kultuurid ja usundid, mistõttu kõneldakse sageli assüüria-babüloonia mütoloogiast, kunstist ja kultuurist.
Assüürlaste ja babüloonlaste rivaliteet kestis ligi poolteist aastatuhandet, kuni Uus-Babüloonia 7. sajandi lõpul eKr Uus-Assüüria alistas. Kultuuriliselt on babüloonlasi peetud mõnevõrra enam kauplemisele ja teadustele keskendunuiks, võrreldes sõjakate ja tehniliste assüürlastega, kuid sellises kujutuses peegelduvad tõenäoliselt ajaloolaste stereotüübid.
Babüloonlaste iseseisev poliitiline eksistents lõppes, kui Pärsia kuningas Kyros vallutas 539. aastal eKr Uus-Babüloonia. Babüloonlaste identiteet hajus ning nad sulandusid ajapikku ümberkaudsete rahvaste sekka. Tänapäeval Lähis-Idas elavad assüürlased peavad end nii muistsete assüürlaste, babüloonlaste kui ka akkadlaste järeltulijaiks.
Ovaalsõlg
Ovaalsõlg ehk kilpkonnsõlg, ka kupalsõlg, on laias plaanis ketassõlega sarnanev sõlg, millel on ovaalne väga kumer sõlekeha ja mis kinnitub haaknõela põhimõttel. Tegemist on Skandinaavia-pärase kitsalt levinud tüüpi sõlega, mis on laiemalt tuntud viikingitele omase ehtena. Ovaalsõled kuulusid ka muinasaegsete liivlaste naisteriietusse.
Ovaalsõlgi on Eestis leitud juhuleidudena üksikuid, neid on peetud importkaubaks Skandinaaviast.
Germán Pezzella
Germán Alejo Pezzella (sündinud 27. juunil 1991 Bahía Blancas) on Argentina jalgpallur, kes mängib keskkaitsjana Hispaania kõrgliiga klubis Real Betis ja Argentina jalgpallikoondises.
Aastatel 2011–2015 mängis ta Argentina klubis River Plate, kellega tuli hooajal 2013–14 Argentina meistriks ja võitis 2015. aastal Lõuna-Ameerika klubide meistrivõistlused.
2015. aasta juulis sõlmis ta viieaastase lepingu äsja Hispaania kõrgliigasse tõusnud Real Betisega. 2017. aastal suundus ta laenule Itaalia kõrgliiga klubisse Fiorentina, sõlmides aasta hiljem klubiga püsiva lepingu.
2011. aastal võitis Pezzella Argentina kuni 20-aastaste koondisega Lõuna-Ameerika omavanuste meistrivõistlustelt pronksmedali ja kuni 23-aastaste koondisega Panameerika mängudelt hõbemedali. Argentina jalgpallikoondises debüteeris ta 2017. aastal. Koondisekarjääri esimese värava lõi ta 11. oktoobril 2018 sõprusmängus Iraagi vastu. 2021. aastal võitis ta Argentina koondisega Copa América.
Hans Treumann
Hans Treumann (7. mai 1905 Tallinn – 1. mai 1974 Tallinn) oli eesti kunstnik ja raamatuajaloolane.
Õppis 1922–1925 Hansa Köite- ja Trükikojas ning töötas samas 1940. aastani.
1930. aastatel hakkas koos kunstnik Märt Laarmaniga kujundama kunstipäraseid, bibliofiilseid väiketiraažis raamatuid. Raamatuaasta (1935) tähistamise algatajaid.
1947. aastast Tallinna Riikliku Tarbekunsti Instituudi graafika kateedri tüpograafia eriala õppejõud, 1965. aastast Eesti Riikliku Kunstiinstituudi graafika kateedri dotsent.
Üks esimese eestikeelse raamatu, Wanradti ja Koelli katekismuse avastajatest. Tallinna Ajaloo Seltsi liige.
Maetud Tallinna Siselinna kalmistule.
Lamivudiin
Lamivudiin (3TC) (lamivudinum) on süsteemseks kasutamiseks välja töötatud viirusevastane aine, suukaudselt manustatav keemiline aine, mis kuulub nukleosiid- ja nukleotiid-pöördtranskriptaasi inhibiitorite hulka.
Lamivudiin on ravimi geneeriline nimetus. Ravimi tootenimed on Zeffix, Heptovir, Epivir ja Epivir-HBV. Lamivudiin on retseptiravim.
Nimetused ja tähised
IUPAC-nimetus: 4-amino-1-[(2R,5S)-2-(hydroxymethyl)-1,3-oxathiolan-5-yl]-1,2-dihydropyrimidin-2-one
CAS-i registreerimisnumber on 134678-17-4. PubChemi number on CID 73339.
Sünonüümid: (+)-BCH 189, DSSTox_CID_3194, 2'-deoxy-3'-thiacytidine'', 4-amino-1-[(2S,5R)-2-(hydroxymethyl)-1,3-oxathiolan-5-yl]-1,2-dihydropyrimidin-2-one, DSSTox_RID_76917, DSSTox_GSID_23194, 134680-32-3, lamavudine, ent-Lamivudine. Farmakoterapeutiline rühm: viirusevastased ained süsteemseks kasutamiseks, nukleosiid- ja nukleotiid-pöördtranskriptaasi inhibiitorid, ATC-kood: J05AF05.
Õigusraamistik
Euroopa Liidus tohivad arstid patsientidele lamivudiini välja kirjutada.
Lamivudiin on registreeritud Eesti ravimiregistris :
Tarvitamine
Lamivudiin leiab rakendust mõne viiruste, nagu B-hepatiidi ja HI-viiruse, vastase ravimina harilikult täiskasvanutel inimestel (suukaudne tablett), katseloomadel ja rakukultuurides.
In vitro ja in vivo on demonstreeritud, et nukleosiidi ja nukleotiidi analoogid põhjustavad erineva raskusega mitokondrite kahjustust (düsfunktsionaalsust).
Lamivudiini manustamine ei vähenda haigusetekitajate edasikandumist (teiste nakatumist kokkupuutel nakatunuga).
Lamivudiin läbib hematoentsefaalse barjääri ja pärast manustamist on väikestes kogustes on tuvastatav ka rinnapiimas.
Ebola viiruse vastu
2014. aasta Ebola viirushaiguse epideemia ajal manustas Libeeria arst Gorbee Logan 15 Ebola viirushaigusse haigestunule lamivudiini ja 13 neist tervenesid.
Annustamine ja maksumus
Soovitatav lamivudiini annustamine toimub vastavalt patsiendi diagnoosikoodile. B-hepatiidi nakkuse korral on ravi aasta(te)pikkune.
150 mg N30 tablettide hind on vahemikus 80,54–168,62 dollarit.
Kõrvaltoimed ja ohud
Sagedasti esineb B-hepatiidi ägenemist ning veresoonkonna ja lümfi(-immuun)süsteemi häireid.
Paljudel patsientidel tekib lamivudiini pikemaajalisel tarbimisel resistentsus (ravivastuse kadu).
Helsingi pearaudteejaam
Helsingi pearaudteejaam (lühend Hki, soome keeles Helsingin päärautatieasema, rootsi keeles Helsingfors centralstation, Helsingi slängis Assa või Steissi, km 0+159) on raudteejaam Soome pealinnas Helsingis.
Niisuguse nime sai see jaam ametlikult 7. juunil 2010. Varem kutsuti seda lihtsalt Helsingi raudteejaamaks (soome keeles Helsingin rautatieasema, rootsi keeles Helsingfors järnvägsstation. Lühendatult kasutatakse nimekuju Helsinki C ja on liikunud ekslikud kuulujutud, et see muutub peatselt ametlikuks nimeks.
pisi|püsti|Kellatorni remont (veebruar 2009) pisi|püsti|"Laternakandjad" ([[Emil Wikström, 1914)]]
Helsingi pearaudteejaam asub Helsingi kesklinnas Kluuvi linnaosas. Kõik lähi- ja kaugrongiliinid lahkuvad Helsingist.
Raudteejaama art déco stiilis hoone on ehitatud peamiselt Soome graniidist. Jaamas on silmatorkav kellatorn ja peasissepääsu kõrval on kummalgi pool kaks paari skulptuure meestest, kes hoiavad käes kerakujulisi laternaid. Pimedal ajal need laternad põlevad. Need skulptuurid on saanud pearaudteejaama sümboliks. Näiteks on Soome riiklik raudtee-ettevõte VR korraldanud suuri reklaamikampaaniaid, kus need skulptuurid on animeerituna olulisel kohal. Nad on isegi välja andnud räppsingli, mille esitaja kannab nime "Kivimiehet".
Soome esimene raudtee rajati 1860. aastal liinile Helsingi–Hämeenlinna. Juba sellel liinil oli Helsingi raudteejaam praeguse pearaudteejaama kohal. Jaamahoone projekteeris arhitekt Carl Albert Edelfeldt.
Raudtee populaarsus kasvas kiiresti ja sai selgeks, et Edelfeldti projekteeritud jaamahoone jääb kitsaks. 1904. aastal korraldati uus võistlus ja selle võitis Eliel Saarinen. Jaamahoone projekt oli puhtas rahvusromantilises stiilis, mis tekitas ägeda vaidluse avalike ehitiste arhitektuuri üle. Saarinenilt nõuti moodsa ratsionaalse stiili järgimist ning Saarinen töötaski projekti põhjalikult ümber, loobudes romantismist. Projekt valmis 1909. aastal, selle põhjal ehitatud jaamahoone aga alles 1919. aastal.
Raudteejaamas on 50 m² suurune eraldi ootesaal Soome presidendi ja tema külaliste tarvis. Sinna on mööbli projekteerinud Eliel Saarinen. Sellel on kaks väljapääsu, üks Rautatientori väljakule ja teine ülejäänud raudteejaama. See valmis juba 1911. aastal ja oli esialgu ette nähtud Venemaa keisri jaoks, aga maailmasõda takistas jaama ametlikku avamist, ja kui see 1919. aastal siiski lõpuks toimus, oli keiser juba kukutatud ja Soome iseseisev riik. Seda kasutati algul ajutise sõjaväehaiglana ja pärast anti kasutada presidendile. Endise jaamaülema Kari-Pekka Rosenholmi sõnul on selline ootesaal ainuke omataoline kogu maailmas.
19. detsembril 1940 suri Helsingi raudteejaaamas Soome president Kyösti Kallio, kes oli koduteel Nivalasse. Legendi järgi suri ta marssal Mannerheimi kätel.
14. juunil 1950 toimus raudteejaamas tulekahju, mis kellatorni kahjustas.
1950. aastatel asendati aururongid diiselrongidega. Esimene turvakaamera paigaldati raudteejaama 1968. aasta kevadel. Esimene elektrirong saabus jaama 13. jaanuaril 1969. Regulaarne elektrirongiliiklus algas Helsingi raudteejaamas 26. jaanuaril 1969.
2000. aastal valmis jaama keskmiste perroonide kohale klaasist katus, mis oli olemas juba Saarineni algses projektis, ehkki teistsuguse kujundusega. 2003. aastal avati raudteejaama kaubakeskus Kauppakuja koos hotelliga.
Pumpelektrijaam
pisi|Raccoon Mountaini pumpelektrijaama skeem pisi|[[Kruonise hüdroakumulatsioonijaam Leedus]]
Pumpelektrijaam ehk pumphüdroelektrijaam ehk pumpejõujaam ehk hüdropumpejaam ehk hüdroakumulatsioonijaam on hüdroelektrienergiat salvestav rajatis, mida kasutatakse elektrienergia nõudluse tasakaalustamiseks. Sisuliselt on see energiasalv. Energia salvestamiseks kasutatakse gravitatsiooni potentsiaalset energiat, pumbates vett madalamast veehoidlast kõrgemasse. Pumpamiseks kasutatakse tavaliselt odavamat elektrienergiat vähese tarbimise ajal. Suure energianõudlusega aegadel lastakse ülemise veehoidla vesi elektri tootmiseks läbi hüdroturbiinide. Kuigi kaod süsteemis muudavad jaama energianegatiivseks, on tegu siiski efektiivse viisiga elektrisüsteemi stabiliseerimiseks.
Pumpejõujaamad võimaldavad salvestada katkendlike energiaallikate (päikese, tuule ja teised taastuvad energiaallikad) või liigset stabiilsete allikate (põlevkivi, tuuma) energiat suurema energiakoormusega aegadeks. Võrreldes sarnase nimivõimsusega hüdroelektrijaamadega on pumpjaamade veehoidlad palju väiksemad ja tööperioodid on tihti lühemad kui pool päeva.
Pumpelektrijaam on kõige suurema salvestusvõimega elektrivõrgu salvestusmeetod. 2017. aastal olid sellised jaamad 95% kogu maailma võrguga ühendatud salvestusmahust. Süsteemi kogu kasutegur on 70–80% või lausa 87%. Hüdroakumulatsioonijaamade põhiline negatiivne aspekt on spetsiifilise asukoha vajadus. Olulised on nii geograafiline kõrgus kui ka vee kättesaadavus. Sobilikud asukohad on mägedes, kus on potentsiaalselt looduslikku ilu. See tekitab rajamisele ökoloogilisi ja sotsiaalseid probleeme. Mitmed väljapakutud uued kohad on olnud tööstuslikes piirkondades, näiteks vanades kaevandustes.
Euroopa Liidu määrustes on seda tüüpi rajatist nimetatud pumpelektrijaamaks, kuid mitmes senises teadustöös pump-hüdroakumulatsioonijaamaks.
Ülevaade
Vähese elektritarbimise ajal kasutatakse üleliigset tootmisvõimsust, et pumbata vett ülemisse veehoidlasse. Kui elektri nõudlus suureneb, vabastatakse vesi läbi turbiini alumisse veehoidlasse, tootes niimoodi elektrit.
Ainult hüdroakumulatsioonijaamana toimiv jaam pumpab vett ülemisse veehoidlasse, kuhu vesi muul moodi ei tule. On võimalik kasutada akumulatsioonijaamana veehoidlaid, kuhu voolab vesi ka looduslikult ojade või jõgede kaudu sisse. Sellised jaamad, mis pumpasid üldse ei kasuta, on lihtsalt hüdroelektrijaamad. Ka ilma pumpadeta hüdroelektrijaamu, millel on suur veehoidla, on võimalik kasutada elektrivõrgu balansseerimiseks, peatades elektri tootmise ja vee liikumise vähese tarbimise ajaks.
Pumpelektrijaamad Eestis
Eestisse pumphüdroelektrijaamasid rajada on kulukas ning selline hüdroelektrisalvestusega jaamad Eestis ei pruugi olla efektiivsed, kuna Eestis puuduvad kõrgel asuvad looduslikud järved. 2023. aasta alguses on Eesti arenduskavas rajada Paldiskisse pumphüdroelektrijaam ehk Projekt Energiasalv.
Paldiski Energiasalv
OpenSCAD
OpenSCAD on avatud lähtekoodiga raalprojekteerimistarkvara kolmemõõtmeliste objektide loomiseks. Modelleerimine on skriptipõhine ja programm kasutab spetsiaalselt selleks välja töötatud skriptimiskeelt; programm võimaldab küll detaile vaadata ja nende ümber kaamerat liigutada, kuid neid ei saa 3D-vaates valida, muuta ega liigutada. OpenSCADi skript kirjeldab geomeetrilised primitiivid (näiteks kera, risttahukas, silinder jne) ja defineerib, kuidas neid muuta (liigutada, pöörata, suurust muuta, peegeldada jne) ning kombineerida (näiteks ühisosa, ühend, vahe jne), et moodustada 3D-objekt. Seega tegeleb programm konstruktiivse tahkekeha modelleerimisega. OpenSCAD toetab operatsioonisüsteeme Windows, Linux ja OS X.
Eelvaade
Kiireks eelvaateks läbi z-puhverdamise kasutab OpenSCAD OpenCSGd ja OpenGLi.
Sarnaselt teiste raalprojekteerimistarkvaradega saab ka OpenSCADis muuta vaadet, kasutades hiirt. Seejuures on skriptis võimalik ka määrata kaamera vaikeasukoht.
3D-vaade võimaldab defineerida detaili värvi.
Visualiseerija arvestab ka valgustusega, kuid valguse asukohta muuta ei ole võimalik.
3D-kehade arvutamine
Lõplikuks visualiseerimiseks kasutab OpenScad CGAL-i, mis nagu mitme muu CSG mootori puhul, milleks võib mõnikord kuluda minuteid või isegi tunde.
Kasutamine
OpenSCADiga saab disainer luua täpseid 3D-mudeleid ja parameetrilisi disainilahendusi, mida saab parameetrite muutmisel vastavalt vajadusele kohandada ja reguleerida.
Seega OpenSCAD on programmeerijatele suunatud tahkete objektide modelleerimise tööriist ja on kasulik raalprojekteerimistarkvara avatud lähtekoodiga riistvara disainimiseks nagu uurimistööks ja hariduseks vajalikud teadustööriistad.
Põhiliselt kasutatakse OpenSCADi 3D-prinditavate objektide disainimiseks, mis eksporditakse tavaliselt STL-failina
Animatsioon
pisi|OpenSCADiga loodud animatsioon Lihtsamatest mudelitest on võimalik luua väiksema kaadrisagedusega animatsioone. Animatsioonis saab muuta kõiki parameetreid, olgu selleks siis kaamera asukoht või detailide mõõtmed, positsioon, kuju või olemasolu. Selle saab salvestada piltide kogumina, millest on hiljem võimalik luua video.
Disain
OpenSCAD on CSG mootori pakend ning see omab graafilist kasutajaliidest ja sisseehitatud redaktorit. See on loodud keeles C++. 2018. aasta seisuga kasutab OpenSCAD CGAL-i oma CSG mootorina.
OpenSCADi skripti süntaks põhineb funktsionaalprogrammeerimise filosoofial ning see ei kasuta päris muutujaid.
Oidrema külakeskus
Oidrema külakeskus on kultuurikeskus Pärnu maakonnas Lääneranna vallas Oidrema külas. Külakeskust haldab Oidrema Naisselts.
Külakeskus asutati 2002.
Odorheiu Secuiesc
Odorheiu Secuiesc (ungari keeles Székelyudvarhely, saksa keeles Oderhellen) on linn Rumeenias Transilvaanias Harghita maakonnas.
Kirjalikes allikates on Odorheiu Secuiesci mainitud esimest korda 1334. aastal.
2011. aasta rahvaloenduse andmetel oli Odorheiu Secuiesci elanikest ungarlasi 95,8%, rumeenlasi 2,6% ja mustlasi 1,5%.
Udukogu
Udukogu (ka udu) on tähtedevahelisest tolmust, vesinikust, heeliumist ja teistest ioniseeritud gaasidest koosnev pilv.
Algselt kasutati "udukogu" üldnimetusena kõigi ulatuslike astronoomiliste objektide, sealhulgas kaugemate galaktikate kohta. Sellest on jälgi ka tänapäevases kasutuses: näiteks nimetati Andromeeda galaktikat Andromeda udukoguks, enne kui Edwin Hubble galaktikad avastas.
pisi|"Loomise sambad" Udukogud moodustavad sageli piirkondi, milles sünnivad uued tähed, näiteks Kotka udukogus. Seda udukogu kujutab üks NASA tuntud pilte "Loomise sambad" ("Pillars of Creation"). Sellistel aladel tõmbuvad gaas, tolm ja muud ained kokku, moodustades suure massiga kehi, mis omakorda veelgi ainet ligi tõmbavad, muutudes lõpuks piisavalt suureks, et alguse saaks uus täht. Ülejäänud ainest ümbruskonnas moodustuvad planeedid ja muud väiksemad taevakehad.
Eesti kohanemisprogramm
Eesti kohanemisprogramm on mõeldud kõigile välismaalastele, kes on vähem kui viis aastat seaduslikul alusel elanud Eestis. Programm koosneb lühikestest interaktiivsetest koolitusmoodulitest.
Nõuded programmis osalejale
Programmis saavad osaleda:
Moodulid
Moodulite teemad:
Johann Koch
Johann Koch (surnud 1602) oli Tartu rae liige aastail 1592–1600.
Tema vanemad olid Helmstedti rae liige Johann Koch ja Emerentia Westerhoff.
Abiellus Anna Kudlingiga (surnud 1620), kes oli Lähtru mõisniku Engelbrecht Kudlingi ja Anna Taube tütar. Maetud 3/13. mail 1602 Tartus.
Tema poeg oli Tallinna kodanik ja Suurgildi vanem Johann Koch (surnud 1653) ja pojapoeg Tallinna Pühavaimu koguduse õpetaja Peter Koch (8/18. juuni 1620 – 1669)
H-indeks
H-indeks on bibliomeetriline indeks, mis näitab teadlase produktiivsust akadeemiliste publikatsioonide kirjutamisel ja tema artiklite tsiteeritavust.
Teadlase h-indeksi väärtuseks on suurim arv h, mille korral autori h publikatsioonil on vähemalt h tsiteeringut. Näiteks h-indeksi väärtus 21 tähendab, et teadlasel on kakskümmend üks sellist publikatsiooni, mida on tsiteeritud vähemalt 21 korda.
H-indeksi arvutamise meetodi autor on ameerika füüsikaprofessor Jorge Eduardo Hirsch. Hirch pakkus selle meetodi välja 2005. aastal teadlaste publitseerimisaktiivsuse ja tsiteeritavuse mõõtmiseks. Tema järgi kutsutakse seda indeksit ka Hirschi indeksiks.
Kui homme on sõda
"Kui homme on sõda" on 1938. aastal valminud Nõukogude Liidu mängufilm.
Sisu
Tegemist on propagandistliku sõjafilmiga. Üks imperialistlik riik tungib Nõukogude Liidule kallale. Vaenlase sõjaväelased kannavad identifitseerimatuid mundreid ja kõnelevad saksa keelt. Kuid piirivalvurid tõkestavad vaenlase edasitungi, samuti tõrjutakse tagasi vastase lennuväe rünnakud linnadele. Peagi saabuvad kohale Punaarmee põhijõud ja vastavalt tolleaegsele Nõukogude sõjalisele doktriinile lüüakse vaenlane puruks tema enda territooriumil. Sõda on filmis kujutatud suhteliselt ebarealistlikult, praktiliselt veretult.
George Abbott
George Abbott (25. juuni 1887 Forestville, New Yorgi osariik – 31. jaanuar 1995 Miami Beach) oli USA muusikalilavastaja.
Rickenellaceae
Rickenellaceae on klassi Agaricomycetes kuuluv kandseente sugukond.
Navi seltsimaja
Navi seltsimaja on kultuurikeskus Võru maakonnas Võru vallas Navi külas. Asutuse eesotsas on Tarmo Timmi.
Millikini ülikool
pisi|Logo Millikini ülikool (inglise keeles Millikin University) on eraülikool USAs Illinoisi osariigis Decaturis.
Ülikool asutati 1901.
Ülikoolis õpib üle 2000 üliõpilase.
Tartu akadeemiline gümnaasium
Tartu akadeemiline gümnaasium oli luterlik õppeasutus, mis tegutses Tartus 1630–1632.
1632. aastal muudeti see Rootsi kuninga Gustav II Adolfi kinnitatud asutamisürikuga Tartu Ülikooliks.
Mitmed gümnaasiumi õppejõud jätkasid õpetamist ülikoolis, näiteks ülikooli esimene retoorikaprofessor Heinrich Oldenburg.
Nowe
Nowe (saksa keeles Neuenburg in Westpreußen, 1942–1945 Neuenburg (Weichsel)) on linn Poolas Kujawy-Pomorze vojevoodkonnas Świecie maakonnas, Nowe valla halduskeskus. Nowe asub Visla vasakul kaldal.
Panuse tõendus
Panuse tõendus on algoritm, mida seostatakse peamiselt krüptorahadega.
Panuse tõenduse algoritm proovib plokiahelas leida konsensust ning lisada uus plokk ahelasse. Algoritm valib järgmise ploki looja suvaliste andmete põhjal. Kasutades panuse tõenduse algoritmi on võimalik luua turvaline plokiahel, mida on väga kallis monopoliseerida ning mis on rohkem detsentraliseeritud, kui töö tõenduse algoritmi kasutavad plokiahelad. Blokeerijaid innustab enda krüptoraha panustama see, et algoritmi põhjal valitud blokeerija saab osa tasust, mida maksavad kasutajad, kes soovivad plokile uut informatsiooni talletada.
= Sõlmed = Sõlmed panuse tõenduse algoritmis Sõlmedeks nimetatakse blokeerijaid, kes aktiivselt tõendavad enda panust. Plokiahelas osalevad sõlmed moodustavad üle terve võrgu visuaalselt suure otsustuspuu. Iga sõlm peab kinnitama plokiahelas toimuvad tehingu valiidsuse, selleks et saaks luua uue ploki.
Livius Andronicus
Lucius Livius Andronicus (u. 284 eKr, Tarentum – u. 205 eKr, Rooma) oli varaseim teadaolev Vana-Rooma kirjanik, kelle teoseid on säilinud. Tema sulest pärineb nii rida näidendifragmente kui ka vanim tõlge Euroopa kirjandusloos, Homerose "Odüsseia" ladina tõlge "Odusia", mida kasutati koolides õppevahendina kuni algupärase Rooma eepose "Aeneis" sünnini.
Panuse tõendus
Ülemsõlmed
Livius Andronicus
Livius Andronicus alustas tõlkija ja õpetajana, kes tõlkis kreeka kirjandust õppekasutuseks. Lavale kirjutas ta nii tragöödiaid kui ka komöödiaid, mis põhinesid kreeka moodsatel komöödiatel, kasutasid kreeka kostüümides tegelasi ning pälvisid žanrinime comoedia palliata ("mantlikomöödia", vastandina Rooma-ainelistele komöödiatele žanrinimega comoedia togata ehk "toogakomöödia").
Kreeka mõjude tõttu loomingus nimetas Rooma biograaf Suetonius Liviust ja Enniust "poolkreeklasteks". Hilisemad näitekirjanikud imiteerisid tema teoseid, mistõttu teda pidasid ladina kirjanduse isaks klassikalise perioodi autorid nagu Varro, Cicero ja Horatius.
Panuse tõendus
Mõni krüptoraha kasutab ülemsõlmi. Ülemsõlmede puhul on võimalik luua detsentraliseeritud võrk, kus on vähem sõlmi. Ülemsõlmi kasutava plokiahela võrgu nõrkused on turvalisus ja sõlme moodustamiseks vajaminev krüptoraha kogus on suur. Tavalises plokiahelas, mis ei moodustu ülemsõlmedest on sõlme moodustamine kordades odavam. Ülemsõlmi kasutavas plokiahelas on iseseisval sõlmel väga kallis ülemsõlme luua, sest selleks on vaja suuremat hulka krüptoraha. Tänu arukatele lepingutele saab luua lepingu põhjal ülemsõlme, mis koosneb mitmest tavaliselt sõlmest, kes lisavad oma raha ühisfondi, kus kõik ülemsõlmes osalejad saavad enda panuse põhjal vastava tulu. = Ohud = 51% rünnak
Panuse tõenduse üheks kõige suuremaks ohuks on 51% rünnak. Rünnak saab toimuda siis, kui pahatahtlik osavõtja ostaks kokku või omaks vähemalt 51% ringluses olevast krüptorahast. Taolisel juhul on pahatahtlikul osalejal võimalik hääletada selle poolt, et kõik järgnevad plokid loob tema, tühistada plokke, teostada topeltkulutuse rünnakut või plokke redigeerida enda soovi järgi.
Hargnemine
Uus krüptoraha haru võib tekkida kogemata või kahekordse kulutuse rünnaku tagajärjel. Juhul kui üks sõlmedest otsustab luua uue haru samast krüptorahast, peavad teised sõlmed otsustama, millisele harule nemad blokke loovad. Nii võivad pahatahtlikult käitujad luua uue krüptoraha haru ning eksitada teisi sõlmi, tuues nad üle uuele krüptoraha harule, mis võib olla korrumpeerunud. Krüptoraha arendajad on leidnud viise, kuidas plokiahelaid kaitsta, juhul kui peaks toimuma rünnak. Kõige populaarsem ründaja karistusmeetod on hetkel panuse konfiskeerimine. Panus konfiskeeritakse luues uus krüptoraha haru ning rünnakut alustanud sõlme panus lõigatakse uuest harust välja. = Eelised = Väiksem energiakulu
Martela
pisi|Martela mööbel ettevõtte peakontoris Martela Oyj on Soome ettevõte, Soome suurim ja Põhjamaade suuruselt kolmas kontorite ja avalike ruumide sisustaja ja kontorimööbli tootja.
Panuse tõendus
Töö tõendust kasutavad krüptorahad kasutavad elektrienergiat, et valideerida plokke. Töötõenduse aluseks on raskete matemaatiliste probleemide lahendamine kasutades selleks arvutiriistvara. Mida rohkem on sõlmesid, seda raskemaks muutub ka plokkide valideerimine ning seda rohkem jõudlust ja energiat on vaja, et sõlmed saaksid plokke valideerida. Panuse tõendus kasutab väga vähe elektrienergiat. Iga sõlm peab plokkide valideerimiseks omama teatud hulgal krüptoraha ning enda serverit pidevalt üleval hoidma, selleks et tehinguid valideerida. Serverina võib kasutada ükskõik millist uuemat arvutit. Tavaliste arvutite elektrienergia kasutus on väga väike ning tänu sellele reostab panuse tõenduse algoritmi kasutav krüptoraha vähem loodust, sest üldjuhul kasutavad serverid täpselt sama palju elektrienergiat kui tavaline moodne lauaarvuti.
Turvalisem plokiahel
Martela
Martela toodab ka hotelli- ja koolimööblit. Martela mööbel on saanud maailma tunnustatumaid disainiauhindu, sealhulgas mitu IF Design Awardi, Red Dot Awardi ja ADEX Design Awardi.
Panuse tõendus
Selleks, et panuse tõenduse algoritmi kasutavat plokiahelat monopoliseerida on vaja rohkem kui 51% olemasolevat krüptoraha varust. Juhul kui pahatahtlik käituja tahab panuse tõendusel põhinevat plokiahelat rünnata, peab ta kokku ostma vähemalt 51% krüptorahast. Taoline rünnak on väga kallis ning mida suuremaks kasvab plokiahel ja sõlmede hulk, seda raskem on ka 51% rünnakut läbi viia. Kuna panuse tõenduse puhul panustavad sõlmed enda krüptoraha, siis on pahatahtlikult käitujaid kergem karistada. Näiteks luua uus haru ning pahatahtlike käitujate panus uuest harust välja lõigata. Panuse tõendust kasutavad plokiahelad on ka rohkem detsentraliseeritud, sest lihtsam on krüptoraha osta ning enda panust tõendada. Võrdluseks töö tõenduse algoritmi kasutavate plokiahelate puhul on vaja üles seada kaevandamisoperatsioon, mis nõuab suurt esialgset investeeringut. Selline protsess töö tõenduse plokiahelate puhul teeb sõlme loomise kallimaks ning riskantsemaks. Tulemuseks on sõlme sisenemise barjäär palju kõrgem. Panuse tõenduse algoritmi kasutavate krüptorahade puhul ei ole sõlme loomise protsess pooltki nii raske ega kulukas ning plokiahela võrgus on lõppkokkuvõttes rohkem sõlmi, mis tähendab, et võrk on turvalisem.